lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv en zh en es lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Izlaiduma klases Jelgavā pulcē pēdējais zvans – ZZ.lv
Vārda dienas svin: Modra, Francis, Dmitrijs
andra.ozola@zz.lv - 13.05.2022 - 13:42
Šodien vairākās Jelgavas pilsētas skolās 9. un 12. klašu skolēniem skanēja pēdējais zvans, kas simboliski noslēdz mācību gadu un reizē ievada eksāmenu laiku, informē Jelgavas pašvaldības Sabiedrisko attiecību pārvaldē.
Uzrunātie skolēni atzīst, ka šī diena ir satraukuma pilna, jo priekšā eksāmeni, jāizvēlas, kur tālāk studēt, ko savā dzīvē darīt.
Pēdējais zvans Jelgavas pils aulā šodien izskanēja Jelgavas Tehnoloģiju vidusskolas topošajiem absolventiem. Svinīgo pasākumu 12. klašu skolēniem ar dziesmām un dejām ievadīja sākumskolēni, savu vēlējumu bija sagatavojuši arī 11. klases izglītojamie.
Skolas direktore Valentīna Maido, uzrunājot topošos absolventus, jautāja, vai viņi ir aizdomājušies par šī pasākuma nozīmi. “Ja esat šeit, tas nozīmē, ka esat gatavi pacelt spārnus un doties prom savā dzīvē. Zvanam ir simboliska nozīme – tas jūs aicināja kopā 1. septembrī, skolas zvans uz stundu audzināja jūsu apņēmību, raksturu un disciplinēja. To spilgti apliecināja pandēmijas laiks un attālinātās mācības. Ja modinātājpulksteņa zvanu varēja nospiest un gulēt tālāk, ar skolas zvanu tā nevarēja. Paldies jums, jaunieši, par kopā būšanu. Vēlu veiksmi eksāmenos, un pārdomājiet, ko jūs darāt, jo eksāmena rezultātam ir ļoti liela nozīme jūsu nākotnē,” tā V.Maido.
Saturs turpināsies pēc reklāmas.
Pēdējā zvana dienā labākajiem topošajiem absolventiem pasniegtas zelta, sudraba un bronzas liecības.
Uzrunātie Tehnoloģiju vidusskolas 12. klases skolēni atzīst, ka ir satraukums un mazliet arī skumjas. Satraukums par eksāmeniem, vai viss izdosies kā iecerēts, vai iecerētā studiju programma būs viņiem piemērotākā, kāds vēl svārstās par augstskolas izvēli, satraukums ir arī par to, kā veiksies lielajā dzīvē. Savukārt skumjas ir par to, ka pavisam drīz jāšķiras no draudzīgā klases kolektīva. “Viens dzīves posms pavisam drīz noslēgsies. Ir zināms satraukums par eksāmeniem, par studijām. Esmu nolēmusi studēt Valsts policijas koledžā un vēlāk atgriezties darbā Jelgavā,” saka Katrīna, kura saņēma skolas Atzinības rakstu par aktīvu sabiedrisko darbu skolā.
Pēdējais zvans šodien izskanēja arī Jelgavas Valsts ģimnāzijā, Pārlielupes pamatskolā, Jelgavas pamatskolā “Valdeka”-attīstības centrā, bet pārējās pilsētas skolās tas skanēs nākamnedēļ.
Saturs turpināsies pēc reklāmas.
Nākamnedēļ gan 9., gan 12. klasēm notiks valsts pārbaudījumu darbi. 17. maijā divpadsmitajiem būs eksāmens latviešu valodā, 20. maijā – matemātikā, bet 9. klasēm pārbaudījums valsts valodā notiks 18. un 19. maijā.
2021./ 2022. mācību gads  9. klašu skolēniem oficiāli noslēgsies 14. jūnijā, bet 12.klašu beidzējiem – 21. jūnijā.
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.